EKONOMSKA ŠKOLA

BRAĆA RADIĆ, Đ A K O V O

Đakovo, 12. travnja 2019.

Z A P I S N I K

sa 19. Sjednice Školskog odbora Ekonomske škola Braća Radić, Đakoo

održane u četvrtak, 11.04.2019. god. u 19,10 sati

**Članovi Školskog odbora iz reda nastavnika i stručnih suradnika**:

Ljubica Lukac (predsjednica Školskog odbora) i Željka Gal

**Članovi Školskog odbora iz reda osnivača:** Martina Zorić, Pavo Cindrić i Josip Tomičić

**Članovi Školskog odbora iz reda Skupa radnika:** Tomislav Vinković  
**Članovi Školskog odbora iz reda Vijeća roditelja:** Blaženka Štangl

**Uz članove ŠO-a sjednici su nazočni**:

ZAPISNIČAR: Marija Pažin, dipl. iur. – tajnica Škole

Dnevni red:

1. Realizacija zaključaka s prošle sjednice Školskog odbora
2. Donošenje odluke o imenovanju ravnatelja Ekonomske škole Braća Radić, Đakovo
3. Donošenje odluke o članarini za učlanjenje redovnih učenika u Učenički servis
4. Donošenje prijedloga odluke o godišnjim troškovima školovanja kandidata - strani državljani
5. Razno

**Ad 1.)** Tajnica Škole, informira članove Školskog odbora da su sve odluke s prošle sjednice realizirane. Dana 13. ožujka 2019. godine održane su sjednice Vijeća roditelja, Skupa radnika i Nastavničkog vijeća, na kojima su navedena tijela, tajnim glasovanjem utvrdila stajalište za kojega će kandidata glasovali članovi tih tijela u Školskom odboru, u postupku izbora i imenovanja ravnatelja škole, dok su članovi Školskog odbora iz reda predstavnika Osnivača javno glasovali na samoj sjednici Školskog odbora. Sukladno navedenim stajalištima i glasovanju članova Školskog odbora predstavnika Osnivača, Školski odbor Škole na svojoj 18. sjednici održanoj dana 14. ožujka 2019. godine pod toč. 2. dnevnog reda izabrao je kandidata Željka Biondu sa 6 glasova „za“ i 1 glas „protiv“ od ukupno 7 članova Školskog odbora Škole, te donio prijedlog odluke za imenovanje Željka Bionde za ravnatelja Škole. Dana 20. ožujka 2019. godine ministrici Ministarstva znanosti i obrazovanja, preporučenom poštom s povratnicom, dostavljena kompletna dokumentacija o izboru ravnatelja te zatražena prethodna suglasnost da se za ravnatelja Ekonomske škole Braća Radić, Đakovo imenuje Željko Bionda. Iz povratnice je vidljivo da je Ministarstvo znanosti i obrazovanja zahtjev Škole zaprimilo dana 21.03.2019. godine, o zahtjevu se ministrica nije očitovala, niti je u roku iz članka 127. stavak 14. Zakona, uskratila traženu suglasnost te se smatra da je suglasnost dana.

Ad 2.) Predsjednica Školskog odbora nakon informiranja tajnice Škole o provedenim radnjama, zahtjevu upućenom ministrici za davanje prethodne suglasnosti, suglasnost nije

uskraćena u roku od 15 dana, predlaže članovima Školskog odbora donošenje odluke o imenovanju Željka Bionde, dipl. ing. ravnateljem Ekonomske škole Braća Radić, Đakovo.

**Odluka**: Imenuje se Željko Bionda, dipl. ing. ravnateljem Ekonomske škole Braća Radić, Đakovo na vrijeme od pet godina, a madat će početi teći s danom 2. 05.2019. godine. Glasovalo je šest članova „za“ i jedan član „protiv“.

Ad 3) Predsjednica Školskog odbora daje riječ tajnici škole.

Tajnica Škole informira članove Školskog odbora o potrebi donošenja odluke o visini članarine za učlanjenje redovnih učenika u Učenički servis Ekonomske škole Braća Radić, Đakovo naglašavajući da se članarina samo jednom uplaćuje i vrijedi dok traje redovno školovanje učenika. Predlaže iznos od 50 kn.

Predsjednica Školskog odbora predlaže donošenje odluke o usvajanju članarine u iznosu od 50 kn.

**Odluka:** Jednoglasno donesena odluka o iznosu članarine od 50 kn za učlanjenje redovnih učenika u Učenički servis Ekonomske škole Braća Radić, Đakovo.

Ad 4) Predsjednica Školskog odbora upoznaje članove ŠO-a sa pravima djece državljana država članica Europske unije koji imaju pravo na osnovno i srednje obrazovanje kao i hrvatski državljani te se upisuju u školske ustavne u Republici Hrvatskoj pod istim uvjetima kao i hrvatski državljani. Dok kandidati strani državljani iz zemalja izvan Europske unije, mogu se upisati u školu kao redoviti učenici uz uvjet da plaćaju godišnje troškove školovanja , te prijedlog odluke dostavlja se osnivaču Osječko-baranjskoj županiji na prethodnu suglasnost. Predsjednica Školskog odbora predlaže sljedeće godišnje troškove školovanja;Za upis u četverogodišnja zanimanja - 3.500 kn i za upis u trogodišnje zanimanje – 2.500 kn

**Odluka:** Kandidati strani državljani iz zemalja izvan Europske unije, mogu se upisati u školu kao redoviti učenici uz uvjet da plaćaju godišnje troškove školovanja za upis u četverogodišnja zanimanja - **3.500 kn i** za upis u trogodišnje zanimanje – **2.500 kn.**

Odluka jednoglasno donesena.

ZAPISNIČAR: PREDSJEDNIK ŠKOLSKOG ODBORA:

Marija Pažin, dipl. iur. Ljubica Lukac, prof.